ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী মন কি বাত অনুষ্ঠানের জন্য জনসাধারণের মতামত আহ্বান করেছেন
নয়াদিল্লি, ১৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী আগামী মন কি বাত অনুষ্ঠানের জন্য জনসাধারণের মতামত আহ্বান করেছেন। প্রতি মাসে সম্প্রচারিত এই বেতার অনুষ্ঠানটি ২৫ ডিসেম্বর সকাল ১১টায় প্রচারিত হবে। NaMo App অথবা MyGov – এ এই অনুষ্ঠানের বিষয়ে যে কেউ তাঁর মতামত পাঠাতে পারেন। 1800-11-7800 নম্বরে ফোন করেও অনুষ্ঠান সম্পর্কে বক্তব্য রেকর্ড করা যাবে।
এক ট্যুইট বার্তায় MyGov - এর আমন্ত্রণটি সকলের সঙ্গে ভাগ করে নিয়ে বলেছেন, “এ মাসের ২৫ তারিখ ২০২২ – এর শেষ #MannKiBaat সম্প্রচারিত হবে। এই অনুষ্ঠানের বিষয়ে আপনাদের মতামতের অপেক্ষায় রইলাম। NaMo App অথবা MyGov – এ এই অনুষ্ঠান সম্পর্কে আপনারা মতামত পাঠাতে পারেন। 1800-11-7800 নম্বরে ফোন করেও অনুষ্ঠান সম্পর্কে বক্তব্য রেকর্ড করা যাবে।
PG/CB/SB
(
প্রধানমন্ত্রীরদপ্তর
উপরাষ্ট্রপতি পদে বেঙ্কাইয়া নাইডুর প্রথম বর্ষ পূরণ উপলক্ষে বই প্রকাশ অনুষ্ঠানে প্রধানমন্ত্রী ভাষন
নয়াদিল্লি, ০৫ সেপ্টেম্বর, ২০১৮
উপরাষ্ট্রপতি পদে বেঙ্কাইয়া নাইডুর প্রথম বর্ষপূর্তিতে ‘মুভিং অন, মুভিং ফরোয়ার্ড- এ ইয়ার ইন অফিস’ শীর্ষক বইটি প্রকাশ করলেন।
অনুষ্ঠানে প্রধানমন্ত্রী জানান, শ্রী বেঙ্কাইয়া নাইডুর সঙ্গে তিনি বহু বছর কাজ করার সুযোগ পেয়েছেন। শ্রী নাইডু সবকিছুর ওপর দায়িত্ববোধকে গুরুত্ব দেন বলে প্রধানমন্ত্রী জানান।
শ্রী মোদী বলেন, শ্রী বেঙ্কাইয়া নাইডু নিজের সব দায়িত্ব পালনের জন্য প্রচুর পরিশ্রম করেন এবং সহজেই সব ভূমিকায় মানিয়ে নিতে পারেন। শ্রী নাইডু জনসেবার কাজে ৫০ বছর কাটিয়েছেন- ১০ বছর ছাত্র রাজনীতিতে এবং ৪০ বছর রাজ্য ও জাতীয় স্তরের রাজনীতিতে তিনি যুক্ত রয়েছেন বলে প্রধানমন্ত্রী উল্লেখ করেন।
শ্রী মোদী বলেন, শ্রী বেঙ্কাইয়া নাইডুর সকলের কাছে নিজেকে আপন করে নেবার ক্ষমতা রয়েছে। তিনি নিয়মানুবর্তীতা মেনে চলেন। যখনই তিনি কোনো দায়িত্ব গ্রহণ করেন, তখনই তিনি নেতৃত্বদানে পথ-প্রদর্শকের ভূমিকা পালন করেন। প্রধানমন্ত্রী বলেন, শ্রী নাইডু সবসময়ই সেরা বিশেষজ্ঞদের কাজে লাগিয়ে এটাই নিশ্চিত করেন যাতে নির্ধারিত কাজ যথাযথভাবে হয়। প্রধানমন্ত্রী স্মরণ করেন যে যখন প্রাক্তন প্রধানমন্ত্রী শ্রী অটল বিহারী বাজপেয়ী শ্রী বেঙ্কাইয়া নাইডুকে মন্ত্রিসভায় নিতে চেয়েছিলেন, তখন শ্রী নাইডু গ্রামোন্নয়নের দায়িত্ব পাওয়ার অনুরোধ জানিয়েছিলেন। শ্রী নাইডু হৃদয় থেকে একজন কৃষক এবং কৃষক ও কৃষিকাজের কল্যাণের বিষয়ে খুবই উৎসাহী, বলেন প্রধানমন্ত্রী।
প্রধানমন্ত্রী জানান যে প্রধানমন্ত্রী গ্রাম সড়ক যোজনা শ্রী নাইডুর প্রচেষ্টার ফলে রূপায়িত হয়েছে। এক সময়ে যখন রাজনৈতিক আলোচনা কেবল রেলকে কেন্দ্র করেই হত, সেই সময় তিনি নিশ্চিত করেন যাতে নেতারা সড়ক ও যোগাযোগের অন্য মাধ্যমগুলির বিষয়ে আরো চিন্তাভাবনা করেন।
শ্রী মোদী রাষ্ট্রপতির ইংরেজী ও তেলেগু ভাষায় বাঙ্মিতার প্রশংসা করেন। তিনি বলেন, এটি প্রশংসনীয় যে উপরাষ্ট্রপতি তাঁর দপ্তরের প্রথম বছরের কাজকর্ম সম্বন্ধে রিপোর্ট কার্ড পেশ করেছেন, যাতে সংসদের ভেতর ও বাইরে তাঁর বহু ভালো কাজের উল্লেখ রয়েছে।
CG/SC/NS/…
(Visitor Counter : 101
শিল্পওবাণিজ্যমন্ত্রক
পেট্রোলিয়াম এবং বিস্ফোরক সুরক্ষা সংস্থা পেট্রোলিয়াম, বিস্ফোরক, অক্সিজেন এবং শিল্পের জন্য ব্যবহৃত গ্যাস ক্ষেত্রগুলির সমস্যার সমাধানের জন্য বিভিন্ন ব্যবস্থা গ্রহণ করেছে
নতুন দিল্লি, ২৭ মার্চ ২০২০
শিল্প ও বাণিজ্য মন্ত্রকের শিল্প ও অভ্যন্তরীণ বাণিজ্য দফতরের  অধীনে পেট্রোলিয়াম ও বিস্ফোরক সেফটি অর্গানাইজেশন  হাসপাতাল ও অন্যান্য স্বাস্থ্য সংক্রান্ত পরিষেবাগুলিতে অক্সিজেনের নিরবচ্ছিন্ন সরবরাহ নিশ্চিত করতে বিভিন্ন ব্যবস্থা গ্রহণ করেছে। বিশ্বব্যাপী কোভিড ১৯ মহামারী রোধ করতে দেশব্যাপী লকডাউন করার জন্য পেট্রোলিয়াম, বিস্ফোরক দ্রব্য, আতশবাজি এবং শিল্পের জন্য ব্যবহৃত গ্যাস ক্ষেত্রগুলি সমস্যার সম্মুখীন হয়েছে। এই ব্যবস্থাগুলির মধ্যে রয়েছে:
১. জরুরিভাবে চিকিৎসার জন্য প্রয়োজনীয় অক্সিজেন সংরক্ষণ ও পরিবহনের জন্য লাইসেন্স প্রদান নিশ্চিত করতে পিইএসও সদর দফতরের পক্ষ থেকে সব দফতরে নির্দেশিকা জারি করা হয়েছে।
২. পিইএসও ২৫.০৩.২০২০ তারিখে সমস্ত রাজ্যের প্রধান সচিবকে এমএইচএ ৪০-৩/২০২০ ২৪/২০/২০১০ তারিখের আদেশ অনুসারে চিকিৎসার জন্য প্রয়োজনীয় অক্সিজেন এবং নাইট্রাস অক্সাইডের নিরবিচ্ছিন্ন পরিবহন ও উৎপাদন অনুমোদনের জন্য অনুরোধ করেছে ।
৩. অক্সিজেন ও অন্যান্য গ্যাস পরিবহনের লাইসেন্সের বৈধতা যা ৩০/০৩/২০১০ তারিখে শেষ হবে, তা ৩০/০৬/২০২০ পর্যন্ত বাড়ানো হয়েছে।
৪. বিস্ফোরক ও আতশবাজি সংরক্ষণ, পরিবহন, বিক্রয়, ব্যবহার ও উৎপাদনের লাইসেন্সের মেয়াদ যা ৩০/০৩/২০১০ তারিখে শেষ হবে, তা ও ৩০/০৯/২০১০ পর্যন্ত বাড়ানো হয়েছে। দেরীতে লাইসেন্স নবীকরনের জন্য কোন লেট ফি নেওয়া হবে না।
৫. কম্প্রেসড অক্সিজেন, সিএনজি, এলপিজি এবং অন্যান্য গ্যাসের সঞ্চয়ের জন্য ব্যবহৃত সিলিন্ডারগুলি, ৩১/০৩/২০২০ তারিখের বিধিবদ্ধ হাইড্রো টেস্টিং পরীক্ষার দিন ও বাড়িয়ে, ৩০/০৬/২০২০ করা হয়েছে।
৬. অক্সিজেন, এলপিজি এবং অন্যান্য গ্যাসের সঞ্চয় এবং পরিবহনের জন্য ব্যবহৃত জাহাজগুলির সুরক্ষা এবং হাইড্রো টেস্টিং পরীক্ষার দিন ১৫/০৩/২০২০ থেকে পিছিয়ে ৩০/০৬/২০২০ করা হয়েছে।
(CG/TG
প্রধানমন্ত্রীরদপ্তর
প্রধানমন্ত্রী গ্রেটার নয়ডায় আগামীকাল বেশ কয়েকটি উন্নয়নমূলক প্রকল্পের সূচনা করবেন
নয়াদিল্লি, ০৮ মার্চ, ২০১৯
প্রধানমন্ত্রী শ্রী নরেন্দ্র মোদী আগামীকাল  উত্তর প্রদেশের গ্রেটার নয়ডা সফর করবেন। তিনি সেখানে পণ্ডিত দীনদয়াল উপাধ্যায় ইন্সটিটিউট অফ আর্কিওলজি-তে বিভিন্ন উন্নয়নমূলক প্রকল্পের সূচনা করবেন।
প্রধানমন্ত্রী পণ্ডিত দীনদয়াল উপাধ্যায় ইন্সটিটিউট অফ আর্কিওলজির উদ্বোধন করে একটি ফলকের আবরণ উন্মোচন করবেন। এছাড়া, ইন্সটিটিউটের ক্যাম্পাসে তিনি পণ্ডিত দীনদয়াল উপাধ্যায়ের এক প্রতিমূর্তির আবরণ উন্মোচন করবেন।
এছাড়াও প্রধানমন্ত্রী নয়ডা সিটি সেন্টার থেকে নয়ডা ইলেক্ট্রনিক সিটির মধ্যে মেট্রো রেলের উদ্বোধন করবেন। নতুন এই সেকশনটি চালু হলে এই অঞ্চলের মানুষের দ্রুত পরিবহণের ব্যবস্থা হবে। দিল্লি মেট্রোর ‘ব্লু লাইন’ – এর অংস হিসাবে ৬.৬ কিলোমিটার দীর্ঘ এই মেট্রো সেকশনটি কাজ করবে।
প্রধানমন্ত্রী দুটি তাপবিদ্যুৎ কেন্দ্রের ভিত্তিপ্রস্তর স্থাপন করবেন। এর মধ্যে একটি হ’ল – উত্তর প্রদেশের বুলন্দশহর জেলার খুরজায় ১,৩২০ মেগাওয়াটের বৃহদায়তন তাপবিদ্যুৎ কেন্দ্র এবং অন্যটি বিহারের বক্সারের ১,৩২০ মেগাওয়াট ক্ষমতাসম্পন্ন তাপবিদ্যুৎ কেন্দ্র। বক্সারের তাপবিদ্যুৎ কেন্দ্রটি ভিডিও কনফারেন্সের মাধ্যমে তিনি উদ্বোধন করবেন। এর মধ্যে খুরজার তাপবিদ্যুৎ কেন্দ্রটিতে ‘সুপার-ক্রিটিক্যাল’ প্রযুক্তির ৬৬০ মেগাওয়াট ক্ষমতাসম্পন্ন দুটি ইউনিট থাকবে। পরিবেশ দূষণ প্রতিরোধে এই বিদ্যুৎ কেন্দ্রটিতে আধুনিকতম দূষণ নিয়ন্ত্রণ প্রযুক্তিকে কাজে লাগানো হবে। এই তাপবিদ্যুৎ কেন্দ্রটি উত্তর প্রদেশ, উত্তরাখন্ড, রাজস্থান, হিমাচল প্রদেশ এবং দিল্লির মতো রাজ্যগুলির বিদ্যুৎ ঘাটতি সমস্যা দূর করবে।
বিহারের বক্সারের তাপবিদ্যুৎ কেন্দ্রটিও সুপার-ক্রিটিক্যাল প্রযুক্তি ব্যবহার করে দুটি ৬৬০ মেগাওয়াট ক্ষমতার কেন্দ্র হিসাবে কাজ করবে। এখানেও আধুনিকতম দূষণ নিয়ন্ত্রণ প্রযুক্তির ব্যবহার করা হবে। বিহার ও পূর্বাঞ্চলীয় রাজ্যগুলির বিদ্যুৎ ঘাটতি সমস্যা নিরসনে এই কেন্দ্রটি বিশেষ ভূমিকা নেবে।
প্রধানমন্ত্রী পরে একটি জনসভায় ভাষণ দেবেন।
CG/PB/SB
(Visitor Counter : 220
কৃষিমন্ত্রক
কৃষি ক্ষেত্রে বেসরকারি বিনিয়োগ বাড়ানোর ওপর গুরুত্ব দিলেন শ্রী নরেন্দ্র সিং তোমর
নয়াদিল্লি, ১৩ জুন, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর কৃষি ক্ষেত্রে বেসরকারি বিনিয়োগ বৃদ্ধির ওপর জোর দিয়েছেন। মিরাটের চৌধুরী চরণ সিং বিশ্ববিদ্যালয় আয়োজিত এক আন্তর্জাতিক ওয়েবইনার এবং জুনাগড় কৃষি বিশ্ববিদ্যালয় আয়োজিত জাতীয় স্তরের এক ওয়েবইনারে যোগ দিয়ে শ্রী তোমর বলেন, বেসরকারি বিনিয়োগ কৃষি ক্ষেত্রের অগ্রগতিতে বড় ভূমিকা নেবে। পক্ষান্তরে, এ ধরনের বিনিয়োগ দেশকে আত্মনির্ভর ও সমৃদ্ধশালী করে তুলতে সাহায্য করবে। কৃষি উৎপাদনশীলতা বৃদ্ধি এবং কৃষকদের সমস্যা দূরীকরণে তিনি বিজ্ঞানীদের আরও বড় ভূমিকা পালনের আহ্বান জানান।
মিরাট বিশ্ববিদ্যালয় আয়োজিত ওয়েবইনারে শ্রী তোমর বলেন, খাদ্যশস্য উৎপাদনের থেকে ভারত না কেবল আত্মনির্ভর হয়েছে, সেই সঙ্গে দেশে অতিরিক্ত খাদ্যশস্য উৎপাদিত হচ্ছে। কৃষকরা প্রমাণ করে দিয়েছেন, যে কোনও ধরনের চ্যালেঞ্জ মোকাবিলায় তাঁরা সক্ষম। দেশে ক্রমবর্ধমান জনসংখ্যার কথা উল্লেখ করে আগামী বছরগুলিতে পর্যাপ্ত পরিমাণে খাদ্যশস্য উৎপাদন ও উৎপাদিত খাদ্যশস্যের গুণমান বজায় রাখার ক্ষেত্রে কৃষি বিজ্ঞানী ও প্ল্যান্ট ব্রিডাররা যে ধরনের চ্যালেঞ্জের মুখোমুখী হবেন, সে প্রসঙ্গে শ্রী তোমর খাদ্যশস্যের পুষ্টিমান বজায় রাখার পাশাপাশি, রোগ প্রতিরোধক এবং পতঙ্গের আক্রমণ থেকে সুরক্ষার জন্য বিভিন্ন প্রজাতির বীজ উৎপাদনের পরামর্শ দেন। এ প্রসঙ্গে তিনি দেশের জলবায়ু, উচ্চ তাপমাত্রা এবং মাটির গুণমান বিবেচনায় রেখে সব মরশুমের উপযোগী কৃষি পদ্ধতি উদ্ভাবনের ওপর গুরুত্ব দেন। তিনি বীজে আরও বৈচিত্র্য এবং সংকর প্রজাতির বীজ উদ্ভাবন কৌশল প্রণয়নের পরামর্শ দেন।
কৃষি ক্ষেত্রে বেসরকারি বিনিয়োগ আকৃষ্ট করা প্রসঙ্গে শ্রী তোমর বলেন, প্রধানমন্ত্রী ইতিমধ্যেই কৃষি পরিকাঠামোর উন্নয়নে ১ লক্ষ কোটি টাকার তহবিল সংস্থানের কথা ঘোষণা করেছেন। এমনকি, মৎস্য চাষ, গবাদি পশুপালন, মৌমাছি প্রতিপালন, ভেষজ চাষাবাদ, খাদ্য প্রক্রিয়াকরণ ক্ষেত্র প্রভৃতি খাতে একই ধরনের তহবিলের ব্যবস্থা করা হয়েছে। মাটির স্বাস্থ্য পরীক্ষা করার ওপর গুরুত্ব দিয়ে এ ব্যাপারে কৃষকদের মধ্যে সচেতনতা গড়ে তোলার আহ্বান জানান।
জুনগড় কৃষি বিশ্ববিদ্যালয়ের ওয়েবইনারে কেন্দ্রীয় কৃষি মন্ত্রী কম জল খরচ করে বেশি উৎপাদনশীলতা অর্জনের ওপর গুরুত্ব দেন। প্রধানমন্ত্রী শ্রী নরেন্দ্র মোদীর কথা উল্লেখ করে শ্রী তোমর বলেন, গ্রামগুলি আত্মনির্ভর হয়ে উঠতে না পারলে দেশের সমৃদ্ধি সম্ভব নয়। গ্রামীণ অর্থ ব্যবস্থাকে মজবুত করতে কৃষি ক্ষেত্রের অগ্রগতি জরুরি বলে উল্লেখ করে মন্ত্রী বলেন, কৃষি ক্ষেত্রের সার্বিক উন্নয়ন বাস্তবায়িত হলে দেশও সবধরনের চ্যালেঞ্জ মোকাবিলায় সক্ষম হয়ে উঠবে।
শ্রী তোমর আরও বলেন, করোনা সঙ্কটের দরুণ যখন বিশ্ব অর্থনীতির অগ্রতিতে মন্দা দেখা দিয়েছে, তখন ভারতীয় কৃষকরা বিপুল পরিমাণে খাদ্যশস্য উৎপাদন করেছে। এমনকি, লকডাউনের সময় ফসল কাটার কাজ স্বাভাবিক গতিতেই এগিয়েছে। এ বছর রবি মরশুমে রেকর্ড পরিমাণ খাদ্যশস্য উৎপাদিত হয়েছে। খরিফ মরশুমে কৃষির এলাকা ৪৫ শতাংশেরও বেশি বেড়েছে। এ থেকেই আমাদের দেশের গ্রাম ও কৃষকদের সহনশীলতার প্রকৃত পরিচয় পাওয়া যায়। শ্রী তোমর বলেন, মোদী সরকারের মতো কৃষি ও কৃষক কল্যাণ ক্ষেত্রে বিপুল পরিমাণ তহবিল অন্য কোনও সরকার সংস্থান করেনি। পিএম-কিষাণ কর্মসূচির আওতায় যে পরিমাণ অর্থ বরাদ্দ করা হয়েছে, তা বিগত কৃষি বাজেটগুলির তুলনায় অনেক বেশি। সম্প্রতি ১০ হাজার নতুন কৃষক উৎপাদক সংগঠন গড়ে তোলার কথা ঘোষণা করা হয়েছে, সে প্রসঙ্গ উল্লেখ করে শ্রী তোমর বলেন, এই সংগঠনগুলিতে আরও বেশি সংখ্যক কৃষকদের যুক্ত করতে হবে।
(CG/BD/SB
প্রতিরক্ষামন্ত্রক
সীমান্ত সড়ক সংগঠনের সাফল্য; শ্রীনগর – কারগিল – লেহ্ সড়কে জোজিলা পাস বন্ধ হওয়ার পর মাত্র ৭৩ দিনের মধ্যে তা আবারো যান চলাচলের জন্য খুলে দেওয়া হল
নয়াদিল্লি, ১৯ মার্চ, ২০২২
কেন্দ্রশাসিত লাদাখ এবং জম্মু – কাশ্মীরের মধ্যে যোগাযোগের অন্যতম পথ জোজিলা পাস। সমুদ্রপৃষ্ঠ থেকে ১১ হাজার ৬৫০ ফুট উচ্চতায় শ্রীনগর – কারগিল – লেহ্ সড়কের মধ্যে অবস্থিত এই গিরিপথটি সীমান্ত সড়ক সংগঠন  মাত্র ৭৩ দিনের মধ্যে যান চলাচলের জন্য উন্মুক্ত করলো। এটি একটি রেকর্ড। ৫ই জানুয়ারি পর্যন্ত এই গিরিপথ দিয়ে যান চলাচল করেছে। কিন্তু, তারপর প্রবল তুষারপাত ও খারাপ আবহাওয়ার কারণে প্রতি বছরের মতো এ বছরও যান চলাচল বন্ধ করে দেওয়া হয়।
১৫ই ফেব্রুয়ারি থেকে বিআরও বরফ সরিয়ে যান চলাচলের উপযুক্ত করে তোলার জন্য দুটি অভিযান শুরু করে। জম্মু – কাশ্মীরের প্রান্তে প্রোজেক্ট বেকন এবং লাদাখের দিকে প্রোজেক্ট বিজয়ক শুরু হয়। এর ফলে, ৪ঠা মার্চ পরীক্ষামূলকভাবে জোজিলা পাসে যান চলাচল শুরু হয়। পরবর্তীতে, রাস্তা মেরামত করা হয়। কারগিলের জন্য নিত্য প্রয়োজনীয় পণ্য বহনকারী কয়েকটি যানবাহন চলাচল করে। ফলে, লাদাখ অঞ্চলের মানুষের স্বাভাবিক জীবনযাত্রায় সুবিধা হয়। সাধারণভাবে, শীতকালে প্রবল তুষারপাতের কারণে জোজিলা পাস ১৬০-১৮০ দিন বন্ধ থাকে। এ বছর মাত্র ৭৩ দিন এই পাস বন্ধ ছিল।
জোজিলা পাস দিয়ে আবারও যান চলাচল শুরু করার অনুষ্ঠানে সামরিক ও অসামরিক কর্তৃপক্ষের উচ্চ পদস্থ আধিকারিকরা উপস্থিত ছিলেন। বিআরও-র মহানির্দেশক লেফট্যানেন্ট জেনারেল রাজীব চৌধুরী প্রোজেক্ট বেকন ও প্রোজেক্ট বিজয়ক – এর সঙ্গে যুক্ত সকলের কাজের প্রশংসা করেন। তিনি জানান, জোজিলা পাস তাড়াতাড়ি খুলে দেওয়ার ফলে দেশের প্রতিরক্ষা বাহিনীর পাশাপাশি, লাদাখের জনগণের সুবিধা হবে। এর ফলে, আগামী দিনে লাদাখের অন্যান্য যেসব পরিকাঠামোগত প্রকল্পের কাজ চলছে, সেগুলির জন্য পণ্য পরিবহণে সুবিধা হবে। দেশ গড়ার কাজে বিআরও-র অঙ্গীকারের কথা তিনি আবারও উল্লেখ করেন।
CG/CB/SB
(Visitor Counter : 150
অর্থমন্ত্রক
আইওএসসিও'র সদস্যপদ লাভ করেছে আইএফএসসিএ
নতুন দিল্লি, ১ জানুয়ারি, ২০২১
আন্তর্জাতিক আর্থিক পরিষেবা কেন্দ্র কর্তৃপক্ষ  আন্তর্জাতিক আর্থিক নিরাপত্তা কমিশনস সংস্থা এর সহযোগী সদস্যপদ লাভ করেছে।
আইওএসসিও হ'ল এমন এক আন্তর্জাতিক সংস্থা যা বিশ্বের আর্থিক নিরাপত্তা নিয়ন্ত্রকদের একত্রিত করেছে এবং বিশ্বের ৯৫% আর্থিক বাজারে সুরক্ষা প্রদান করেছে।
আইওএসসিও জি -২০ গোষ্ঠী ভুক্ত দেশ এবং আর্থিক স্থিতিশীল পর্ষদ বা ফিনান্সিয়াল স্ট্যাবিলিটি বোর্ডের  সঙ্গে ঘনিষ্ঠভাবে কাজ করে।
আইওএসসিও'র সদস্য হিসেবে আইএফএসসিএ বিশ্ব স্তরে এবং আঞ্চলিক পর্যায়ে তথ্য আদান প্রদানের জন্য এক বিশেষ প্ল্যাটফর্ম সরবরাহ করবে।
বিশ্বব্যাপী বৃহত্তর আর্থিক বাজারের নিয়ন্ত্রকদের সঙ্গে আইএফএসসিএকে সংযুক্ত করা একটি গুরুত্বপূর্ণ মাইলফলক এবং এটি গুজরাট আন্তর্জাতিক ফিনান্স টেক-সিটি আন্তর্জাতিক আর্থিক পরিষেবা কেন্দ্রে আর্থিক পণ্য, আর্থিক পরিষেবা, আর্থিক সংস্থাগুলির বিকাশ ও নিয়ন্ত্রণের ক্ষেত্রে বিশেষ সাহায্য করবে।
বিজ্ঞানওপ্রযুক্তিমন্ত্রক
চৌম্বকীয় ক্ষেত্র পরিমাপের জন্য বিজ্ঞানীরা স্বল্প ব্যয়ে নির্ভরযোগ্য এবং সঠিক সময় নির্ধারণের জন্য ম্যাগনেটোমিটার তৈরি করেছেন
নতুন দিল্লি, ১৭ মে, ২০২১
গবেষকরা চোম্বকীয় ক্ষেত্র গুলি দক্ষতার সাথে পরিমাপ করতে স্বল্পমূল্যের ডিজিটাল পদ্ধতির প্রবর্তন করেছেন। যা সংকেত প্রেরণ এবং গ্রহণ করতে পারে। চৌম্বকীয় পদার্থ যখন কোন সিগনাল তৈরি করে তখন ডিজিটাল রিসিভার সিস্টেমস-এর মাধ্যমে বিশ্লেষণ করে বিজ্ঞানীরা ক্ষেত্রগুলি পরিমাপ করতে পারেন।
কেন্দ্রীয় সরকারের বিজ্ঞান ও প্রযুক্তি বিভাগের অধীন স্বশাসিত সংস্থা ব্যাঙ্গালোরের রিসার্চ ইনস্টিটিউটের বিজ্ঞানীরা তাদের দক্ষতার মাধ্যমে দ্রুত প্রেরণ ক্ষমতা সম্পন্ন এবং স্বল্প ব্যয় যুক্ত ডিজিটাল রিসিভার সিস্টেম তৈরি করেছেন যা চৌম্বকীয় ক্ষেত্র গুলির পরিমাপ সুনির্দিষ্ট করে তুলতে পারে। এটি ইন্সট্রুমেন্টেশন এবং পরিমাপ সম্পর্কিত জার্নালে ইতিমধ্যেই প্রকাশিত হয়েছে।
কোন কোন ক্ষেত্রে চৌম্বকীয় ক্ষেত্র গুলি পরিমাপ করার সময় ডিআরএস কেবল অল্প সময়ের জন্য সংকেত পেতে পারে। সেক্ষেত্রে সিগন্যাল এর কোনো কোনো অংশ রেকর্ড করা অপরিহার্য হয়ে পড়ে। গবেষকরা স্ট্যান্ডার্ড হার্ডওয়ার এবং কম্পিউটার কোর্টের সংমিশ্রণের মাধ্যমে এই ক্ষমতা সফলভাবে প্রয়োগ করেছেন। দুই বিজ্ঞানী মহেশ্বর স্বর এবং সুভাষজিৎ ভরের পিএইচডি থিসিসে এই বিষয়টিকে অন্তর্ভুক্ত করা হয়েছে।
(CG/ SB
জাহাজচলাচলমন্ত্রক
মেরিটাইম ইন্ডিয়া ভিশন ২০৩০ এর আওতায় কলকাতার শ্যামা প্রসাদ মুখোপাধ্যায় বন্দরে সবুজায়নের উদ্যোগ
কলকাতা,২৯ জানুয়ারি,২০২২
বন্দর, নৌপরিবহন এবং জলপথ মন্ত্রক সারা দেশের প্রধান বন্দরগুলিকে সবুজ বন্দর হিসাবে গড়ে তোলার উদ্যোগ গ্রহণ করেছে, যাতে তাদের পরিবেশগত কর্মক্ষমতা উন্নত করা যায়। বন্দর, নৌপরিবহন এবং জলপথ মন্ত্রী শ্রী সর্বানন্দ সোনোয়াল আজ সমস্ত বন্দরের চেয়ারপার্সনদের সঙ্গে কাজের অগ্রগতি নিয়ে পর্যালোচনা বৈঠক করেছেন। এই বৈঠকে কলকাতার শ্যামা প্রসাদ মুখোপাধ্যায় বন্দর  এর চেয়ারম্যান শ্রী বিনীত কুমার অংশ নেন। শ্রী কুমার সবুজায়নের উদ্যোগ সম্পর্কে এসএমপি কলকাতার দৃষ্টিভঙ্গি ব্যাখ্যা করেন।
কলকাতার শ্যামা প্রসাদ মুখোপাধ্যায় বন্দর মেরিটাইম ইন্ডিয়া ভিশন ২০৩০ এর লক্ষ্য অর্জনে ১৪৩টি উদ্যোগ নিয়েছে, যার মধ্যে ৬৮ টি উদ্যোগ নিরাপদ, সুস্থায়ী এবং সবুজ সামুদ্রিক ক্ষেত্র হিসাবে বিশ্বের প্রথম সারিতে রয়েছে।
এর মধ্যে উল্লেখযোগ্য হল-
সিআইআই ইস্টার্ন রিজিয়ন সিআইআই সেন্টার অফ এক্সিলেন্স - সিআইআই গ্রীন বিজনেস সেন্টার হলের প্রযুক্তিগত সহায়তায় সবুজ বন্দর গড়ে তোলার জন্য একটি প্রকল্পে কাজ করছে, যেখানে হলদিয়া এবং কলকাতা ডক ব্যবস্থাপনার বর্তমান পরিস্থিতি বিশ্লেষণ করা হবে এবং বায়ুর গুণমান, শক্তি, বর্জ্য ব্যবস্থাপনা, জল ইত্যাদি সম্পর্কে কি করা যায় তা নিয়ে সুপারিশ করা হবে।এ সমস্ত কাজ এবং সুপারিশ মেরিটাইম ইন্ডিয়া ভিশন ২০৩০ এর সঙ্গে সঙ্গতিপূর্ণ হবে।এ বিষয়ে সিআইআই-এর একটি দল সংশ্লিষ্ট এলাকা পরিদর্শন করেছে,আধিকারিকদের সঙ্গে কথা বলেছে ও তথ্য সংগ্রহ করেছে।
জাহাজগুলিতে তীরে নোঙর করে থাকার সময় বিদ্যুৎ সরবরাহের জন্য ১৩টি বার্থের ব্যবস্থা করা হয়েছে।কেডিএস-এর বিভিন্ন কার্যালয়/প্রাঙ্গণে ইতিমধ্যেই ওয়াটার হার্ভেস্টিং ব্যবস্থাপনা প্রয়োগ করা হয়েছে।এমনকি কেডিএস-এ ছাদের মাথায় ১৬০ কিলোওয়াট ক্ষমতাসম্পন্ন সৌর প্যানেল বসানো হয়েছে। হলদিয়া ডক কমপ্লেক্সে ১ মেগাওয়াট ক্ষমতাসম্পন্ন সৌরবিদ্যুৎ কেন্দ্র চালু করা হয়েছে।
বায়ু দূষণ রোধ করতে ডাস্ট সুইপিং মেশিন সহ নানান ব্যবস্থা করা হয়েছে। ডক এলাকা থেকে প্লাস্টিক নির্মূলের লক্ষ্যে প্লাস্টিক সংগ্রহের জন্য একটি পৃথক সংস্থা নিযুক্ত করা হয়েছে।গ্রিন বেল্ট এলাকার প্রয়োজনীয়তা, বায়ুর গুণমান, বিকল্প জ্বালানীর ব্যবহার ইত্যাদি বিষয়ে গবেষণার কাজ চালানো হচ্ছে।
উল্লেখ্য এসএমপি কলকাতা ২০৩০ সালের মধ্যে যেগুলি বাস্তবায়নের লক্ষ্য নিয়েছে :-
২০২২ সালের মধ্যে কলকাতা ডকে ছাদের উপর সৌর প্ল্যান্ট সহ ২০ হাজার বর্গফুট এলাকা জুড়ে কেপিডি শেড বসানো হবে। কিছু সংস্থার সঙ্গে চুক্তি করে শালুকখালী এবং কলকাতার শ্যামা প্রসাদ মুখোপাধ্যায় বন্দরের আওতাধীন জেলিংহাম জমির একটি অংশে সৌর বিদ্যুৎ উৎপাদনের জন্য ব্যবহার করা হবে। নেতাজি সুভাষ ডকে অত্যাধিক আলো ও সেন্সরের ব্যবস্থা করা হবে।কলকাতা এবং হলদিয়া উভয় ক্ষেত্রেই পরিকল্পিত নিকাশী ব্যবস্থা করা হবে।
বন্দর কর্তৃপক্ষের আওতাধীন হাসপাতালগুলির আধুনিকীকরণ করা হবে।
CG/SS
(Visitor Counter : 17
প্রধানমন্ত্রীরদপ্তর
উপ-রাষ্ট্রপতি হিসাবে শপথ গ্রহণ করায় শ্রী জগদীপ ধনখড়কে প্রধানমন্ত্রীর অভিনন্দন
নয়াদিল্লি, ১১ অগাস্ট, ২০২২
প্রধানমন্ত্রী শ্রী নরেন্দ্র মোদী উপ-রাষ্ট্রপতি হিসাবে শপথ গ্রহণ করায় শ্রী জগদীপ ধনখড়কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী জগদীপ ধনখড়জীর শপথ গ্রহণ অনুষ্ঠানে অংশ নিয়েছিলাম। ভারতের উপ-রাষ্ট্রপতি পদের দায়িত্ব গ্রহণ করায় তাঁকে অভিনন্দন জানাই। তাঁর কার্যকালের মেয়াদ সফল হোক। @jdhankhar1 @VPSecretariat”।
PG/CB/SB
(
আয়ুষ
দেশে ১৪ টি নেচারোপ্যাথি হাসপাতাল এবং ৯৩ টি ডিসপেনসারি রয়েছে
নতুন দিল্লি, ১০ ডিসেম্বর, ২০২১
আয়ুষ মন্ত্রকের বার্ষিক পরিসংখ্যান অনুযায়ী, "আয়ুষ ইন ইন্ডিয়া-২০১৯" অনুসারে, দেশে ১৪ টি নেচারোপ্যাথি হাসপাতাল এবং ৯৩ টি ডিসপেনসারি রয়েছে।
পুনের ন্যাশনাল ইনস্টিটিউট অফ নেচারোপ্যাথি, এনআইএন, হচ্ছে আয়ুষ মন্ত্রকের অধীনে একটি স্বশাসিত সংস্থা। প্রাকৃতিক চিকিৎসা প্রচার ও প্রসারে তারা নিযুক্ত রয়েছে। বহির্বিভাগের মাধ্যমে সাধারণ মানুষকেও প্রাকৃতিক চিকিৎসা প্রদান করা হয়।
এছাড়াও, নতুন দিল্লির সেন্ট্রাল রিসার্চ ইনস্টিটিউট অফ যোগা অ্যান্ড নেচারোপ্যাথি প্রাকৃতিক চিকিৎসা সুবিধা প্রদান করে। যা যোগ ও প্রাকৃতিক চিকিৎসার ক্ষেত্রে গবেষণার জন্য রয়েছে সেন্ট্রাল কাউন্সিল ফর রিসার্চ ইন যোগা অ্যান্ড নেচারোপ্যাথি'র অধীনে রয়েছে।
জাতীয় আয়ুষ মিশন প্রকল্পের অধীনে আযুষ বিষয়ে স্নাতক এবং স্নাতকোত্তর প্রতিষ্ঠানগুলির পরিকাঠামোগত উন্নয়নের ব্যবস্থা রয়েছে।
জাতীয় আয়ুষ মিশন প্রকল্পের অধীনে রাজ্য ও কেন্দ্রশাসিত অঞ্চল গুলির সরকারকে তাদের নিজ নিজ রাজ্যে পরিকল্পনার ক্ষেত্রে জমা দেওয়া প্রস্তাব অনুযায়ী আর্থিক সহায়তা প্রদান করা হয়। রাজ্যগুলি মিশনের নির্দেশিকা অনুসারে তাদের পরিকল্পনার বিষয়ে প্রস্তাব জমা দিয়ে আর্থিক সহায়তা পেতে পারে।
আজ লোকসভায় এক প্রশ্নের উত্তরে কেন্দ্রীয় আয়ুষ মন্ত্রী সেই সর্বানন্দ সোনোয়াল এই তথ্য জানিয়েছেন।
CG/ SB
(Visitor Counter : 96
যোগাযোগওতথ্যপ্রযুক্তিমন্ত্রক
কেন্দ্রীয় মন্ত্রিসভা উত্তর-পূর্বাঞ্চলের জন্য সুসংহত টেলিযোগাযোগ উন্নয়ন পরিকল্পনার আওতায় অরুণাচল প্রদেশ এবং আসামের দুটি জেলায় মোবাইল পরিষেবা প্রদানের জন্য ইউনিভার্সাল সার্ভিস অবলিগেশন ফান্ড স্কিম – এ অনুমতি দিয়েছে
নয়াদিল্লি, ০৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় মন্ত্রিসভা উত্তর-পূর্বাঞ্চলের জন্য সুসংহত টেলিযোগাযোগ উন্নয়ন পরিকল্পনার আওতায় অরুণাচল প্রদেশ এবং আসামের দুটি জেলায় মোবাইল পরিষেবা প্রদানের জন্য ইউনিভার্সাল সার্ভিস অবলিগেশন ফান্ড স্কিম – এ অনুমোদন করেছে। অরুণাচল প্রদেশের পাশাপাশি, আসামের কার্গিআঙলঙ ও দিমাহাসাও জেলায় এই পরিষেবা দেওয়ার প্রস্তাব রয়েছে।
ইউনিভার্সাল সার্ভিস অবলিগেশন ফান্ড কর্মসূচির আওতায় অরুণাচল প্রদেশের ১ হাজার ৬৮৩টি এবং আসামের ঐ দুটি জেলার ৬৯১টি মোবাইল পরিষেবাহীন গ্রামে এই সুবিধা পৌঁছে দেওয়া হবে। প্রকল্প রূপায়ণে প্রথম ৫ বছরে খরচ ধরা হয়েছে ২ হাজার ২৯ কোটি টাকা।
ইউনিভার্সাল সার্ভিস অবলিগেশন ফান্ড – এর আওতায় প্রকল্পের তহবিল সংস্থান করা হবে। ২০২২ সালের ডিসেম্বরের মধ্যে প্রকল্পের কাজ শেষ করার লক্ষ্য স্থির হয়েছে।
কর্মসূচির আওতায় মোবাইল পরিষেবাহীন গ্রামগুলিতে ৪জি মোবাইল পরিষেবা চালু করা হবে। এই পরিষেবা প্রদানের জন্য ইউনিভার্সাল সার্ভিস অবলিগেশন ফান্ড – এর বর্তমান নীতি-নির্দেশিকা অনুযায়ী প্রতিযোগিতামূলক দরপত্র আহ্বান করা হবে।
অরুণাচল প্রদেশের প্রত্যন্ত ও দুর্গম পরিষেবাহীন গ্রামগুলিতে তথা আসামের ঐ দুই জেলায় মোবাইল পরিষেবা প্রদানের ফলে ডিজিটাল যোগাযোগ ব্যবস্থার উন্নতি হবে। এছাড়াও, ই-শিক্ষা, তথ্য ও জ্ঞানের আদান-প্রদান, দক্ষতা উন্নয়ন, বিপর্যয় ব্যবস্থাপনা, ই-প্রশাসনিক উদ্যোগ, ই-বাণিজ্যিক সুযোগ-সুবিধার মতো একাধিক ক্ষেত্রে ডিজিটাল পরিষেবা আরও প্রসারিত হবে। মোবাইল পরিষেবা চালু হলে প্রত্যন্ত ও দুর্গম এই এলাকাগুলির শিক্ষা প্রতিষ্ঠানগুলিতে ডিজিটাল পদ্ধতির ব্যবহারের মাধ্যমে জ্ঞানের আদান-প্রদান বাড়বে। সেই সঙ্গে, কর্মসংস্থানের সুযোগ সৃষ্টি হবে। আত্মনির্ভার ভারত গঠনের উদ্দেশ্য পূরণে এবং ডিজিটাল ইন্ডিয়া কর্মসূচির আরও প্রসারে এই উদ্যোগ গুরুত্বপূর্ণ ভূমিকা নেবে।
মানবসম্পদবিকাশমন্ত্রক
‘গ্রীষ্মকালীন শিক্ষামূলক উদ্যোগ-স্বচ্ছতার ১০০ ঘন্টা’ কর্মসূচিতে বেশি করে ছাত্রছাত্রীদের যোগদানের ডাক দিলেন কেন্দ্রীয় মন্ত্রী প্রকাশ জাভড়েকর
নয়াদিল্লি, ১০ মে, ২০১৮
স্বচ্ছ ভারত মিশনের অঙ্গ হিসেবে ‘গ্রীষ্মকালীন শিক্ষামূলক উদ্যোগ-স্বচ্ছতার ১০০ ঘন্টা’ শীর্ষক অভিযানে ছাত্রছাত্রীদের অংশগ্রহনের ডাক দিলেন কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকর। এই উদ্যোগের উদ্দেশ্য হল, স্বচ্ছতা বিষয়ক কর্মকান্ড ও গ্রামীন স্তরে উন্নয়ের জন্য দেশের যুব সম্প্রদায়কে সামিল করা। এই কর্মসূচিটি গত পয়লা মে দেশ জুড়ে শুরু হয়েছে, চলবে ৩১ জুলাই পর্যন্ত। স্বচ্ছতা বিষয়ক কর্মসূচিতে ছাত্রছাত্রীদের দক্ষতার বিকাশ ঘটিয়ে এই অভিযানে সামিল করে জাতির সেবায় লক্ষ্যনীয় অবদান রাখাও এর উদ্দেশ্য। সেইসঙ্গে, মহাত্মা গান্ধীর জন্ম সার্ধশতবর্ষ উদযাপন উপলক্ষে গ্রামীন এলাকায় সামাজিক পরিষেবার জন্য যুব সম্প্রদায়কে একত্রিত করা এর উদ্যোগের লক্ষ্য।
নাম নথীভুক্তকরন ফর্ম পূরণের মাধ্যমে কলেজ ও বিশ্ববিদ্যালয়ের পড়ুয়ারা ‘স্বচ্ছ ভারত গ্রীষ্মকালীন উদ্যোগ’-এ সামিল হতে পারবেন। পড়ুয়ারা ব্যক্তিগতভাবে বা দল গঠন করেও এই উদ্যোগে অংশ নিতে পারেন। সংশ্লিষ্ট শিক্ষা প্রতিষ্ঠানের কেন্দ্রীয় আধিকারিকদের সঙ্গে আলাপ-আলোচনার মাধ্যমে দলের সদস্য সংখ্যা ও কর্মসূচি রূপায়নের স্হান স্হির করা যেতে পারে। গ্রামীণ এলাকায় কমপক্ষে ১০০ ঘন্টা স্বচ্ছতা সংক্রান্ত কাজকর্মের জন্য তাদের স্বেচ্ছায় সময় দিতে হবে। নাম নথীভুক্তকরনের শেষ তারিখ আগামী ১৫ই মে।
স্বচ্ছতা সংক্রান্ত কাজকর্ম শেষ হওয়ার পর ১৫ দিনের মধ্যে নির্দিষ্ট বয়ানে ছাত্রছাত্রীদের একটি প্রতিবেদন অনলাইন পোর্টালে জমা দিতে হবে। ভালো কাজের স্বীকৃতিস্বরূপ শংসাপত্র ও পুরস্কারের জন্য সংশ্লিষ্ট শিক্ষা প্রতিষ্ঠানের নোডাল আধিকারিক অনলাইনে জমা পড়া প্রতিবেদন পর্যালোচনা করে তা অনুমোদন করবেন। উদ্যোগে সামিল সকলকে নির্দিষ্ট কাজ শেষ হওয়ার পর শংসাপত্র দেওয়া হবে। কলেজ, বিশ্ববিদ্যালয়, রাজ্য ও জাতীয় স্তরে সেরা তিন জন পড়ুয়া বা তিনটি দলকে আর্থিক পুরস্কার ও শংসাপত্র দেওয়া হবে। কলেজ স্তরে বিজয়ীদের শিল্ড বা কাপ দেওয়া হবে।
বিশ্ববিদ্যালয় স্তরে প্রথম, দ্বিতীয় ও তৃতীয় স্হানাধিকারি পড়ুয়া বা দলকে যথাক্রমে ৩০ হাজার, ২০ হাজার ও ১০টাকা পুরস্কার ও শংসাপত্র দেওয়া হবে। রাজ্যস্তরে জয়ীদের একইভাবে ৫০ হাজার, ৩০ হাজার ও ২০ হাজার টাকা আর্থিক পুরস্কার ও শংসাপত্র দেওয়া হবে। জাতীয় স্তরে জয়ীরা পাবেন যথাক্রমে ২ লক্ষ, ১ লক্ষ ও ৫০ হাজার টাকা পুরস্কার ও মানপত্র।
CG/BD/NS/…
(Visitor Counter : 41